lflage/wiki-talks huggingface dataset:
Keskustelu:Buyit

message: Miksi buyitä, kun se ei ole yhdyssana? Miten tätä sanaa taivuttaa muuten? Onko buyi - buyia - buyin - buyilla, ja monikkossa buyit - buyeja - buyien - buyeilla? --TuhansiaVuoria (keskustelu) 13. toukokuuta 2016 kello 13.23 (EEST)
replies: text: Olen taivuttanut tätä ihan vaan mututuntumalta, saa toki vaihtaa. J.K Nakkila (keskustelu) 15. toukokuuta 2016 kello 22.49 (EEST)
thread_title:  Miten sanaa taivuttaa?
Keskustelu:Nummisuutarin palstaviljelyalue

message: Siirtolapuutarhat ovat varmaankin merkittäviä, mutta tällä ei ymmärtääkseni ole mökkejä vaan pelkät viljelypalstat. Mihin raja vedetään? -Ochs (keskustelu) 14. toukokuuta 2016 kello 23.43 (EEST)
replies: text: Eiköhän se mene siinä, että viljelläänkö kaupungissa vai maaseudulla. Kaupungissa viljelty porkkana on paljon ihmeellisempi kuin maaseudulla viljelty.--MAQuire (keskustelu) 15. toukokuuta 2016 kello 00.31 (EEST)

text: Tämä rikastaisi kummasti artikkelia Puistola, joten eiköhän sinne. --Höyhens (keskustelu) 15. toukokuuta 2016 kello 11.21 (EEST)
replies: text: :Höyhensin ehdotus kuulostaa hyvältä, siirretään teksti Puistolan artikkeliin ja muutetaan tämä ohjaukseksi. --Msaynevirta (k · m) 15. toukokuuta 2016 kello 13.13 (EEST)
thread_title:  Merkittävyys
Keskustelu:Suit (kansa)

message: Onko lähteessä mainittu, että 60% shuista (muuten käytän mielelläni shuita kuin suita suomen kielessä) asuu Qiannanin autonomisen prefektuurin Sandun autonomisessa piirikunnassa? Koska osat myöhemmin mainituista piirikunnista ovat juuri Qiannanin prefektuurissa (Libo, Dushan ja Duyun). Ja ovatko Guangxin maakunnassa piirikunnat Nandan (vs. Nandang) ja Rongshui (vs. Rhongshui)? --TuhansiaVuoria (keskustelu) 15. toukokuuta 2016 kello 22.37 (EEST)
replies: text: On mainittu. Tarkka lainaus "About 60 percent of the Shuis are concentrated in Sandu Shui Autonomous County of the Guizhou Bouyei-Miao Autonomous Prefecture." Ja tuollaisia nimiä käytetään tosiaan lähteessä, joka on tietenkin tosin englanninkilinen (eikä siis välttämättä vastaa "oikeaa" suomenkielistä nimeä). J.K Nakkila (keskustelu) 15. toukokuuta 2016 kello 22.45 (EEST)
thread_title:  Asuinalueesta
Keskustelu:Mel Brooks

message: Onko tässä jo perusasiat tälle tasolle. Elokuvallisesta tyylistä ei ole omaa osiota, mutta siitä kerrotaan elokuvien kuvausten yhteydessä. -Savir (keskustelu) 16. toukokuuta 2016 kello 21.49 (EEST)
replies: text: Ainakin laajuutensa puolesta tätä olisi varmaan voinut ehdottaa jo hyväksikin. Pari pikkujuttua: Salainen agentti 86 -sarjasta sanotaan, että siinä "päähahmona oli ensi kertaa idiootti". Siis oliko kyseessä kaikkien aikojen ensimmäinen tv-sarja, jonka päähahmo oli idiootti? Kevät koittaa Hitlerille -elokuvasta voisi selvyyden vuoksi mainita, että kyseessä on siis satiiri Broadway-musikaalien tuottamisesta eikä suinkaan Hitleristä (elokuva kertoo tuottajasta, joka tekee typerää Hitler-musikaalia). Korkeuskammo ja Löyhkäävä elämä ovat myös Brooksin elokuvia, joissa hän näyttelee itse pääosan. Avaruusboltseissakin hänellä on kai jokin keskeinen rooli (tuota leffaa en ole itse nähnyt). --Risukarhi (keskustelu) 18. toukokuuta 2016 kello 17.39 (EEST)
replies: text: :Ajattelin että hyvän tasolle pitäisi olla enemmän muutakin kuin vain elämäkertaa. Artikkelin idioottimaininta perustuu Brooksin sitaattiin "No one had ever done a show about an idiot before." kontekstissa, jossa hän puhuu senaikaisista amerikkalaisista sitcomeista. Voin tarkentaa sitä. Artikkelissa on tosiaan toistaiseksi mainittu vain Brooksin ensimmäinen pääosa, mutta ei muita. Hitler-satiiri on kyllä oikein sanottu, sillä sellaisena romaani syntyi, mutta selvennän sitäkin kohtaa. --Savir (keskustelu) 18. toukokuuta 2016 kello 18.12 (EEST)

text: Huomio jäsentelystä: ura-osio on aika raskas monine väliotsikoineen, eli saisiko elokuvauraa jäsenneltyä harvempaan väliotsikkoon (esim. ensimmäiset elokuvat, menestys, myöhemmät elokuvat)? Jaoin itse varhaisen elämän ja yksityiselämän urasta, mutta elokuviin en uskaltanut koskea paremman tiedon puutteessa.--Olimar  20. toukokuuta 2016 kello 11.26 (EEST)
replies: text: :Niin voisi tehdä nyt kun uran alaosiot ovat näin lyhyitä. --Savir (keskustelu) 20. toukokuuta 2016 kello 12.00 (EEST)

text: :Yhdistelin nyt joitain alaosioita. --Savir (keskustelu) 20. toukokuuta 2016 kello 16.44 (EEST)

text: Tämä on nyt oikein lupaava, kun nuo liiat väliotsikot hävitettiin. Elokuvauran aikana artikkeli muuttaa todella luetteloimaiseksi. Uran alkuvaiheessa kerrotaan asioita mukavan tarinallisesti, mutta sitten tyyli muuttuu käytännössä elokuvaluetteloksi. Lupaavaksi menee kyllä helposti, mutta huomautus oli seuraavai tasoja varten. --PtG (keskustelu) 21. toukokuuta 2016 kello 14.42 (EEST)
Ilmeisesti kannatusta löytyy. Arkistoin. J.K Nakkila (keskustelu) 27. toukokuuta 2016 kello 15.08 (EEST)
</div>
thread_title:  Lupaaava artikkeli -ehdotus
Keskustelu:Córdoban moskeija

message: Onkohan artikkelin nimeksi vaihdettu Cordoban moskeija kaikkein paras nimi tälle tietosanakirja-artikkelille? Artikkeli kertoo muustakin kuin rakennuksen aiemmasta käytöstä suurmoskeijana. Monella kielellä artikkelin nimessä esiintyy nykykäyttööä viittaava sana katedraali. Myös artikkelitekstiä olisi läpikäytävä vastaavasti, tai aikamuotoja korjattava ettei syntyisi vaikutelmaa rakennuksen olevan moskeija nykypäivänäkin. Moskeija-katedraalin sisältymisen maailmanperintökohteeseen keskeisenä osana voi tuoda esille.  (Vähän ohi edellämainitun: olisi hienoa, jos artikkeliin löytyisi jostain lähteestä pinta-alatietoa rakennuksesta ja kuinka paljon rukoilijoita sinne on sopinut? Joskus muistan nähneeni sitä verratun laajuudeltaan ainakin sulttaani Ahmedin moskeijaan Istanbulissa.)--Paju (keskustelu) 18. toukokuuta 2016 kello 13.31 (EEST)
replies: text: Joo, kyllä voi siirtää paremmalle nimelle. Honour & Flemingin Maailman taiteen historia käytti tätä nimeä (tai Cordoban Suuri moskeija) mutta teoksessa käsitellään historiaa. Mielestäni moskeija-katedraali on ok, mutta jos sille ei löydy lähteitä varmaan La Mezquitakin on parempi kuin nykyinen nimi. --Jisis (keskustelu) 20. toukokuuta 2016 kello 22.42 (EEST)
Jos nykyinen nimi ei ole vakiintunut suomen kieleen, silloin kai "Cordoban moskeija-katedraali" olisi paras nimi. Ainakin muiden wikipedioiden artikkelien nimistä päätellen. 193.210.201.116 28. tammikuuta 2023 kello 22.25 (EET)
thread_title: Artikkelin nimi?
Keskustelu:Venezuelan pula

message: Onko tällä oikeasti tietosanakirja-arvoa? Aika monessa maassa on joskus ollut pula jostakin. --Vnnen (keskustelu) 18. toukokuuta 2016 kello 23.54 (EEST)
Merkittävä aihe, nimeksi voisi keksiä jotain parempaa mutta en tiedä mitä. --Whitetabor (keskustelu) 19. toukokuuta 2016 kello 23.02 (EEST)
replies: text: Voisko mennä otsikolla Venezuelan talouskriisi? --Vnnen (keskustelu) 20. toukokuuta 2016 kello 01.13 (EEST)
replies: text: :Voisi mennä täydennyksenä artikkeliin Venezuela, talous-osioon. Ei tästä oikein ole pääartikkeliksi ainakaan tämmöttenä.--Htm (keskustelu) 20. toukokuuta 2016 kello 05.56 (EEST)
replies: text: ::Jaa mikä ettei? Ei tämä "mahdu" pääartikkeliin eikä edes Venezuelan talous -artikkeliin. Aihe on aika selkeästi määritelty, sillä on historiaa ja lähteitä löytyy vaikka muille jakaa. --Whitetabor (keskustelu) 22. toukokuuta 2016 kello 02.59 (EEST)

text: ::Pääartikkelissa ongelmana olisi aiheen liiallinen ajankohtaisuus, kun ongelmat jossain vaiheessa lähtevät ratkeamaan. Oma artikkeli on selkeämpi, koska kyseessä on kuitenkin poikkeaa tilanne.--Bluto (keskustelu) 24. toukokuuta 2016 kello 11.22 (EEST)
Tämä talouspula on vähän epäselvä käsite, joten sitä ei tulisi käyttää. Vastoin Wikipedian artikkelia ennen se tarkoitti erästä suhdannesyklin vaihetta (ei lamaa). --Höyhens (keskustelu) 21. toukokuuta 2016 kello 09.17 (EEST)

text: Artikkeli ei kerro talouspulasta. --Whitetabor (keskustelu) 22. toukokuuta 2016 kello 02.59 (EEST)
Vaikka aihe on toki merkittävä niin aika paljon tässä on ongelmia. Kaipaisi kielenhuoltoa ja stilisointia. Vuoden 2010 tapahtumista puhutaan preesensissä ja eikä itse maata eli Venezuelaa ole inter-linkitetty. Ehkä merkittävin ongelma on päälähteiden puuttuminen. Tässä on jo sen verran pitkä aikaväli kyseessä, että päälähteitä tarvitaan osoittamaan se, ettei aihe ole pelkästään sekalaisiin uutislähteisiin perustuvaa omaa tai uutta tutkimusta. Chavezkin on ollut haudassa jo yli kolme vuotta, luulisi hänen hallintonsa aikaansaamisista ja saamattomuuksista kertovia teoksia jo löytyvän. Htm ehdottaa tätä täydennykseksi artikkeliin Venezuela, joka olisi ihan mahdollinen ratkaisu etenkin kun on olemassa pääartikkeli Venezuelan talous, joka ei myöskään ole niin pitkä, etteikö tämä sisältö siistittynä siihen mahtuisi. --Ukas (keskustelu) 22. toukokuuta 2016 kello 07.09 (EEST)

text: Tässä on varmaan asiaa, jota voisi tosiaan siirtää tuonne Venezuelan talous -artikkeliiin. Sitten sitä voisi kehittää lähteiden pohjalta. Tämmöisenään ei taida olla säilyttämiskelpoinen. Enkku- ja es-versiotkin on aika arveluttavia, ei sillä että kiistettäisiin itse puutetta ja kurjuutta. --Höyhens (keskustelu) 24. toukokuuta 2016 kello 11.15 (EEST)
Kopioitu tiedot Venezuelan talous -artikkeliin ja tästä ohjaus.--Htm (keskustelu) 28. toukokuuta 2016 kello 06.51 (EEST)
thread_title: Merkittävyys
Keskustelu:Maalaisaateli

message: Ei gentry, vaan Landed nobility - https://en.wikipedia.org/wiki/Landed_nobility--IBestEditor (keskustelu) 19. toukokuuta 2016 kello 00.27 (EEST)
replies: text: Tästä voi olla eri mieltä. Tämä artikkeli käsittelee nimenomaan englantilaisesta aatelista laajasti sitä osaa, joka on korkeimman aatelin alapuolella. Landed nobility taas on yhteenveto kaikkien Euroopan maiden maata omistavista aateleista. Vilkapi (keskustelu) 19. toukokuuta 2016 kello 19.20 (EEST)
replies: text: :Näköjään on olemassa linkki Maa-aateli, joka johtaa maalaisaateliin. Tuo landed nobility olisi lähinnä maa-aateli, eli aateli, jonka asema perustuu maan omistukseen. Maalaisaateli, kun se keskittyy englannin maalaisaateliin, voisi olla nimellä gentry tai englannin maalaisaateli. Vilkapi (keskustelu) 19. toukokuuta 2016 kello 20.19 (EEST)
thread_title:  Väärä englanninkielinen wikipedia linkki
Keskustelu:VLC media player

message: Tämä on hieman sekainen sääntöviidakko, josta saamme kiittää osittain DVD CCA -organisaatiota, koska se ei salli CSS:n purkuun tarkoitettua virallista työkalua mihinkään avoimen lähdekoodin ohjelmaan (ainakaan ilman todella kallista lisenssiä). Tästä johdosta VLC käyttää libdvdcss-kirjastoa, jonka laillisuutta on puitu vähän joka puolella.
* Yksi kysymys on aina kuuluuko CSS enään "tehokkaan teknisen toimenpiteen" termin alle, kun sen kiertoon on helposti saatavia työkaluja.
* Ohjelma mahdollistaa DVD:n laillisen käytön, eikä se mainosta itseään DVD:n rippaustyökaluna.
* Kuuluuko toimenpide "Yksityinen kopiointi" leiman alle ("Levyistä saa tehdä muutaman kopion yksityistä käyttöä varten").
Eihän meidän oikeuslaitoksetkaan ole asiasta saamaa mieltä, joten mihin sen suoran viivan nyt vetäisi... --Nrautava (keskustelu) 19. toukokuuta 2016 kello 08.09 (EEST)
replies: text: Kiitos artikkelin päivityksestä. Ilmeisesti libdvdcss on haettava nykyisin erikseen Windowsissa (esimerkiksi Linux-jakeluissa wget:llä tai asentamalla pakettivarastosta, muistaakseni se oli näin aikaisemminkin Ubuntussa). ”If you are on Linux/Unix, did you install the libdvdcss package?” I cannot read DVDs! libdvdcss --raid5 (keskustelu) 19. toukokuuta 2016 kello 23.01 (EEST)
thread_title:  CSS-suojauksen purkaminen 

message: QT:lle oli kai windows-versio, kunnes sen kehitys loppui vuonna 2016. Firefox lisäosa? Onkohan tässä kyse vuonna 2007 tehdystä pienestä testistä?
En tiedä missä VLC:n päivityksessä WMV-tuki lisättiin, mutta selainlisäosasta en löydä mitään tietoa.
Itse ottaisin koko kappaleen pois artikkelista. Mielipiteitä? --OneMember (keskustelu) 22. kesäkuuta 2020 kello 15.42 (EEST)
thread_title:  QuickTime- ja Windows Media -tiedostojen toistamisen selaimessa
Keskustelu:Porin raatihuoneen sinkkiveistokset

message: Justitiasta ei näköjään ole suomenkielistä artikkelia. Täytyy varmaan ottaa työn alle kääntäminen: https://en.wikipedia.org/wiki/Lady_Justice --Antasa (keskustelu) 19. toukokuuta 2016 kello 11.11 (EEST)
replies: text: Tämä "satuolento" ei näemmä kiinnosta ketään. Olen itsekin hämmästynyt.--J Hokkanen (keskustelu) 19. toukokuuta 2016 kello 11.31 (EEST)
thread_title:  Justitia
Keskustelu:Henri Pirkkalainen

message: Aika monesta kyseisen bändin jäsenestä on omat artikkelit Excalion#Jäsenet. Tuskin ovat merkittäviä, ainakaan tästä hlöstä ei löydy lähteitä. --Whitetabor (keskustelu) 19. toukokuuta 2016 kello 23.24 (EEST)
Nyt kun artikkeli sai lisää armon aikaa, niin kyseenalaistin samaan syssyyn muutkin jäsenet: Jarmo Myllyvirta, Vesa Nupponen, Tero Vaaja ja Jarmo Pääkkönen. En jaksa niitä googeloida. --Whitetabor (keskustelu) 27. toukokuuta 2016 kello 22.59 (EEST)
thread_title:  Merkittävyys
Keskustelu:Hells Bells

message: Miksi artikkelia ei pysty siirtämään nimelle Hells Bells, joka kuitenkin on kappaleen oikea kirjoitusmuoto? Herjaa, että Kohdesivu on jo olemassa, tai valittu nimi ei ole sopiva. --Sblöbö (keskustelu) 19. toukokuuta 2016 kello 23.49 (EEST)
thread_title:  Artikkelin nimi
Keskustelu:Yuanmoun löytöpaikka

message: Täss artikkelissa puhutaan Yuanmoun löytöpaikasta, mutta muiden kielten sivuilla puhutaan Yuanmoun ihmisestä. Siis otsikot eivät ole ihan samasta asiasta. Olisiko syytä luoda uusi sivu Yuanmoun ihmisestä ja linkitä se muiden kielten sivuille? --TuhansiaVuoria (keskustelu) 19. toukokuuta 2016 kello 23.50 (EEST)
replies: text: Yuanmoun ihminen on laajempoi käsite kuin yksittäinen löytöpaikka. On kuitenkin helppo kirjoittaa artikkeli ihmisestä, ja luoda kielilinkki sille. Voin tehdä sellaisen viikonloppuna.--J Hokkanen (keskustelu) 20. toukokuuta 2016 kello 11.58 (EEST)
thread_title:  Artikkeli linkitys muille kielille ongelmallinen
Keskustelu:Rudolf Höss

message: Luettuani tuossa jokinen aika sitten palitusta Thomas Harding"Hanns & Rudolf" elämänkertojen tutkinnosta Höss:n napanneen Hanns Alexanderin sisaruksen lapsenlapsen kirjoittaman kirjan, jossa hän esitti näkemyksensä isosedästään ja Hössistä niinkin neutraalisti, etten usko hänen olleen "hyväntuttavanserkunkaiman asialla".
Asia joka koskee Hössin syntymävuotta ja sen eroa nyt eri kielisten versioiden ja eri lähteiden kanssa (1900 ja 1901). Tämä Harding kertoi kirjassaan nähneensä Hössin alkuperäisen synnyintodistuksen ja perustelee tällä uskottavaa syytä vanhentaa ikää peittelemällä hänen osallisuutta "selvästi alle alaikärajan" ensimmäisessä maailmansodassa. Kyseessä uskoisin näinkin "merkittävään yhteiskuntansa" osaan nimitetyn komendantin säästelleensä mieluummin nuruudestaan sankariitarinoidensa sijaan, jottei antaisi itsellään kuvaa "yhteiskunnan sääntöjen rikkomisen kannattavuudesta" propagandassa.
Valitan lukihäiriötä (sekä perjantaita) ja objektiivista kommenttia, mutta kaikki me puemme omat "yhteiskuntamme". Tämä oli vain harkintaan toivottava huomio mahdolliselle muutosehdotukselle.  –Kommentin jätti 85.76.82.81 (keskustelu)

message: Artikkeli näköjään perustuu Hössin omaelämäkertaan. Se on lähteenä ilmeisesti ongelmallinen. --101090ABC (keskustelu) 16. maaliskuuta 2021 kello 18.18 (EET)
thread_title:  Lähdekritiikkiä 

message: 1900 vai 1901? Esimerkiksi saksankielisessä Wikipediassa on syntymävuodeksi merkitty 1901. 
https://de.m.wikipedia.org/wiki/Rudolf_H%C3%B6%C3%9F#cite_ref-1
"Das Geburtsjahr 1901 geht nicht nur aus der Geburtsurkunde des Standesamts Baden-Baden oder der Heiratsbescheinigung im Familienstammbuch vom 17. August 1929 hervor. Es findet sich zudem auch in allen Schülerlisten sowie den Meldedaten in Mannheim. Bei einer Razzia in Schwerin 1923 und im Parchimer Prozess 1924 sowie in allen späteren Lebensläufen, darunter auch in Höß’ handschriftlichem Lebenslauf von 1936, behauptet er, 1900 geboren zu sein. Als „weißer Jahrgang“ wäre er nicht mehr zum Militärdienst herangezogen worden, weswegen er 1900 als Geburtsjahr angab, um seine Beteiligung am Ersten Weltkrieg glaubhafter machen zu können. Der Nachweis bei Wilhelm Kreutz, Karen Strobel: Der Kommandant und die Bibelforscherin: Rudolf Höß und Sophie Stippel. Zwei Wege nach Auschwitz (= Schriftenreihe MARCHIVUM 1). Mannheim 2018, S. 27 ff."
Sama vuosi esiintyy monissa muissakin kieliversioissa, mutta on myös Wikipedian ulkopuolisia lähteitä joissa syntymävuosi on 1900. GMT-tamota (keskustelu) 27. tammikuuta 2024 kello 17.08 (EET)
thread_title:  Syntymävuosi?
Keskustelu:Kainuun keskussairaala

message: Ei taida olla tuo nykyartikkelin osio Lämpökeskuksen kattilat ihan Kainuun keskussairaala -tietosanakirja-artikkelin ydinsanomaa. Lienee syytä typistää IP 194.100.86.226:n kesällä 2012 tekemä lähteetön lisäys muutamaan lauseeseen, jos sitä yleensä jätetään. Mielestäni voisi poistaa kokonaan. Jos jostain syystä on tarpeen tehdä lähteistetty kuvaus sairaalan lämpövoimakattiloista (entisistäkin!), voisi olla korkeintaan erillisen artikkelin paikka, jos edes sellainen. Tämä ole sairaalan ydintoimintoja vaan tuki-infraa. Lämpövoiman tuotanto on yleisestikin vain yksi sairaalan energiankäytön lähde (ei esimerkiksi sanaakaan sähköntuotannosta tai varageneraattoreista); aika yksityiskohtainen esillenosto siis. Vai mitä mieltä tästä ollaan?--Paju (keskustelu) 21. toukokuuta 2016 kello 12.05 (EEST)
replies: text: Kyllähän nuo lämpökattilat menee sellaiseksi nippelitiedoksi, jota ei ole tarvetta esitellä täällä. Eli mun mielestä pois vaan.--Veli Himmeä (keskustelu) 21. toukokuuta 2016 kello 12.30 (EEST)
replies: text: : Kiitos mielipiteestä. Täten poistin tuon sivujuonteen. Lähteistin samalla sairaalan katuosoitteen ja toiminnan Kainuun alueen terveyskeskusten viikonloppu- ja yöpäivystäjänä (siis perusterveydenhoidossa). Poistin Viitteetön-mallineen, mutta lisäsin kaksi lähdepyyntöä. Sairaala-mallinetta (olisi tarpeen tällekin sairaalalle) en vielä lisännyt tai erityssaraanhoitoa en tällä erää lähteistänyt/täydennellyt (jatkanee päivystävänä yksikkönä myös erityissairaanhoidossa, ainakin jos uskomme sote-alueen johtoa).--Paju (keskustelu) 21. toukokuuta 2016 kello 15.17 (EEST)
thread_title: Sairaalan lämpökeskuksen kattiloiden esittely ja sen polttoaineiden luettelo tietosanakirjassa
Keskustelu:Friiseinsaaret

message: Muutin kaikkiin Freiseinsaariin liittyvät artikkelit teoksen Pariisista Papukaijannokkaan (s. 51, 70, 117, 149) mukaiseksi. Parempaakaan tahi arvovaltaisempaa lähdettä suomenkielisille paikannimille ei tietääkseni ole olemassa.--Huhdanjo (keskustelu) 21. toukokuuta 2016 kello 15.27 (EEST)
thread_title:  Nimi suomeksi
Keskustelu:Peruskoulu Hollolassa

message: En tiedä, onko tämä ainoa tämänkaltainen artikkeli. Nimi Peruskoulu Hollolassa ei mielestäni ole kovin hyvä. On luontevampaa, jos nimi alkaa paikannimellä: Hollolan se ja se. Lisäksi nykyisin suositaan peruskoulu-sanan sijasta muotoa perusopetus. Ehdotan nimeä Hollolan perusopetus.--Kospo75 (keskustelu) 21. toukokuuta 2016 kello 16.14 (EEST)
replies: text: Nykyinen sisältö sopii artikkeliin Hollola varsin hyvin. Jos taas tätä artikkelia on tarkoitus kehittää laajemmaksi, mikä on hyvin mahdollista koska lähteitä löytyy laajasti, niin artikkelin nimen pitäisi olla ehdottamasi Hollolan perusopetus tai sitten Hollolan koulutus jos mukaan halutaan muutakin kuin perusopetusta. –Makele-90 (keskustelu) 22. toukokuuta 2016 kello 14.17 (EEST)
thread_title: Artikkelin nimi
Keskustelu:Post-apocalypse

message: Eikö tästä ole jotain (virallista) suomennosta? Postapokalyptinen tjsp? --188.238.90.113 21. toukokuuta 2016 kello 21.16 (EEST)
-- Totta. Otsikko voisi olla ennemmin suomeksi Post-apokalyptinen.
--46.132.38.7 9. maaliskuuta 2021 kello 22.59 (EET)

message: Onko muuten missään tehty vertailevaa tutkimusta, että miten eroaa nuo kaksi otsikossa mainittua termiä toisistaan? 
--46.132.38.7 9. maaliskuuta 2021 kello 22.57 (EET)
thread_title:   Post-apokalyptinen versus  Dystopia -maailma
Keskustelu:Place de l’Hôtel-de-Ville

message: Ehdotan lupaavaksi. --93.106.88.74 23. toukokuuta 2016 kello 12.07 (EEST)
replies: text: Johdannossa mainittuja monenlaisia tapahtumia ja näyttelyitä vois mainita myös artikkelitekstissä. J.K Nakkila (keskustelu) 27. toukokuuta 2016 kello 15.11 (EEST)

text: Aukion arkkitehtuurista ei ole mitään. Eli ei vielä. --PtG (keskustelu) 29. toukokuuta 2016 kello 11.34 (EEST)

text: Ylläolevien lisäksi saisi mainita myös mitat sekä sen, minkä kadun varrella tämä sijaitsee. --Savir (keskustelu) 29. toukokuuta 2016 kello 16.48 (EEST)
Päätän arvioinnin. Katotaan uudestaan kun artikkelia on kehitetty eteenpäin. Gopase+f (keskustelu) 6. kesäkuuta 2016 kello 08.39 (EEST)
</div>
thread_title: Lupaava artikkeli -ehdotus
Keskustelu:Keihäänheittäjä (veistos)

message: Ehdotan että tämän nimeen laitetaan tarkenne (veistos), sillä 'keihäänheittäjä' ei tarkoita ensisijaisesti tätä veistosta vaan keihäänheiton harjoittajaa. Lukuisat virhelinkityksetkin korjautuisivat samalla. --Savir (keskustelu) 23. toukokuuta 2016 kello 15.55 (EEST)
replies: text: Kannatetaan. Tarkenteettoman nimen voi ohjata Keihäänheitto-artikkeliin. --Risukarhi (keskustelu) 24. toukokuuta 2016 kello 14.20 (EEST)
thread_title:  Nimi
Keskustelu:Kesport

message: Tämä on kyllä aika tunnetttu brändi että kyllä kai artikkelin aihe on merkittävä. --Höyhens (keskustelu) 23. toukokuuta 2016 kello 23.01 (EEST)
Ei tarvitse omaa artikkelia, kun voidaan laittaa ohjaukseksi artikkeliin Intersport. Intersport ja Kesport taitavat kumpikin olla Suomessa Keskon omistamia? --85.76.73.107 23. toukokuuta 2016 kello 23.06 (EEST)
Moi! Voisitteko laittaa Keskolle palautetta liittyen Kesportin kotisivujen avaamiseen? Kiitos! (kesport.fi) --85.76.73.107 23. toukokuuta 2016 kello 23.16 (EEST)
Missä Kesport-myymälät sijaitsevat? --85.76.73.107 23. toukokuuta 2016 kello 23.17 (EEST)
replies: text: Mutta esimerkiksi Siwa on nykyään myös Keskon omistama, eikä artikkelia sillä perusteella kukaan ole halunnut uudelleenohjata, eikä mielestäni ole syytäkään. --Höyhens (keskustelu) 23. toukokuuta 2016 kello 23.27 (EEST)
Vanha ja tunnettu kauppaketju, merkittävä. --Seeggesup? 23. toukokuuta 2016 kello 23.35 (EEST)
Artikkelin olemassaolo perusteltu. Iivarius (keskustelu) 25. toukokuuta 2016 kello 09.57 (EEST)
thread_title: Merkittävyys
Keskustelu:Tytti Isohookana-Asunmaa

message: Minua on vaikka miten paljon kannustettu lähteiden merkitsemiseen, mutta kun lähteistetysti kerroin siitä, miten Isohookana-Asunmaa huseerasi, se poistettiin. Nenoniel (keskustelu) 24. toukokuuta 2016 kello 01.22 (EEST)
replies: text: Arkikieliset ilmaukset eivät kuulu tietosanakirjatyyliin, vaikka niitä joissakin lähteissä käytettäisiinkin. --Ryhanen (keskustelu) 24. toukokuuta 2016 kello 19.55 (EEST)
thread_title:  Huseeraaminen